Franz Serafin Exner

Franz Serafin Exner (28. elokuuta 1802, Wien – 21. kesäkuuta 1853 Padova) oli itävaltalainen filosofi.

Exner suoritti tohtorintutkintonsa vuonna 1827 Wienissä. Hän piti hallussaan vuosina 1831–1848 filosofian professorin oppituolia Prahan yliopistossa. Vuodesta 1848 hän toimi Wienissä itävallan opetusministeriössä ja oli tärkeä maansa yliopistolaitoksen opetuksen uudistaja.

Hänen samanniminen poikansa Franz Serafin Exner (1849–1926) oli itävaltalainen fyysikko. Sukuun kuului myös useita muita tieteilijöitä. Exnerin tytär Marie von Frisch oli Nobel-palkitun eläintieteilijä Karl von Frischin äiti.

Exnerin eräs oppilas oli fyysikko Joseph Loschmidt.

Lähteet 

Vuonna 1802 syntyneet
Vuonna 1853 kuolleet
Itävaltalaiset filosofit